Stella 2000ssa näytölle tulee viisi ikkunaa. Ensimmäisenä on ikkuna General Setup. Napsauta Observer-kenttää. Country-kentässä voit valita esimerkiksi Finland, Locality + State -kohdassa vaikka Helsingin. Napsauta sitten painiketta Set. Kun napsautat OK, General Setup-ikkuna katoaa ja esiin tulee Sky Looking -ikkuna. Siinä on tähtitaivas sellaisena kuin se näkyy Helsingin yllä. Tässä ikkunassa voit napsauttaa taivaan eri elementtejä, jolloin niiden selitys tulee näytölle pieneen teksti-ikkunaan. Ikkunassa Location voit siirtyä johonkin muuhun maailmankolkkaan, johon haluat tutustua. Yhdellä napsauksella Sky Location muuttuu. Viides ikkuna on valikkopalkki. Siinä voi valita esim. kohdan Options, sitten Clock ja Set. Jos näppäilet siihen esim. uudenvuodenaaton lähellä keskiyötä 1999, näet, miltä tähtitaivas näyttää Helsingissä uudelle vuosituhannelle siirryttäessä. Aidoissa olosuhteissa ilotulitusraketit saattavat peittää näkymän. Stella 2000 -ohjelmalla pääset mihin tahansa maailmankolkkaan vuosien 0 ja 9999 välillä.

Peli lopetetaan valitsemalla valikkopalkista ensin File ja sitten Quit.